کەشناسی ئمڕوو لە بەیاننامەیگ رەسیە ئاژانس شەفەق نیوز راگەیان، کاریگەری ئەو شەپوول واران وارینە رووی لە ناوچەگە کردیە لاوازەو بوود ئاسمان  وە گشتی نیمپە ئەور و ئەور تەواوە، واران وە رێژەی مامناوەند لەوەختەیل جیاواز وارێد.
ئاشکەرایکرد لە ناوچە کویەیلە ئاست وارین زیاترە و تاقمەگلێ تەرزە و واران رفتیگ وارێد، پلەی گەرمایش وە ۱ تا ۲ پلە نزمەوبوود.
کەشناسی دیاریکرد، سوو ئاسمان نیمچە ئەور بوود و لەبان بەشیگ لە ناوچە کویەیلە هاتێ کەمیگ واران بوارێد و پلەی گەرمایش وە نزیکەی ۲ تا ۳بەرزەو بوود.
بەرزترین پلەی گەرمای مەزەنەکریاگ وە پلەی سیلیزی :
هەولێر :20 پلەى سیلیزى
سلێمانی : 19 پلەى سیلیزى
دهۆک : 18 پلەى سیلیزى
کەرکوک : 21 پلەى سیلیزى
هەڵەبجە : 20 پلەى سیلیزى
زاخۆ :19 پلەى سیلیزى
سۆران : 18 پلەى سیلیزى
گەرمیان : 25 پلەى سیلیزى.
